Tawsit ahat i-d yewwin isteqsiyen s waṭas deg uḥric n teṣlaḍ akked yezɣan, nezmer ad d- nini d tawsit n wungal ama ɣef wayen yerzan talalit-ines, temhazt-ines, talɣa-ines atg imi ahat d yiwet n tewsit i zemren ad d- teldi tawwurt deg tsekla tegraɣlanit i tsekla n teqbaylit, deg uḥric-a ad d- nebder ungalen i d- yettwasuqlen deg tsekliwin tibarraniyin ɣer tsekla n teqbaylit. Maca ur nufi ara tizrawin iqedcen ɣef wamek tettwali tmetti taqbaylit tawsit-a n wungal? Maḥsub amek i d- tella ? neɣ amek i d- temhaz deg tmetti ?